О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 346

Взето с Протокол № 26 от заседание на Общински съвет – Чепеларе, проведено на 26.04.2017 година.
ОТНОСНО: Допълнение на Наредба № 1 за поддържане и опазване на обществения ред, чистотата и общественото имущество на територията на община Чепеларе, приета с Решение № 232, взето с Протокол № 31/18.05.2002г. от Общински съвет – Чепеларе и Наредба № 2 за организация на движението на територията на Община Чепеларе, приета с Решение№ 452, взето с Протокол№ 31/27.04.2006г. /Изм. и Доп. Р. № 99/31.03.2016г./.

Общински съвет – Чепеларе, като изслуша предложението на Кмета на Общината , Постоянната комисия по Общинска собственост, устройство на територията и инфраструктура и след станалите разисквания на основание чл. 21, ал. 1, т. 23 и ал. 2 от ЗМСМА
Р   Е   Ш   И:

1. Допълва Наредба № 1 за поддържане и опазване на обществения ред, чистотата и общественото имущество на територията на община Чепеларе, приета с Решение № 232, взето с Протокол № 31/ 18.05.2002 г. както следва:
Към чл. 24, т. 8 да се добави „Движението на МПС по улица „Васил Дечев”, освен с разрешение на общинска администрация. Забраната не се отнася при извършване на товаро-разтоварни дейности за гостите и живеещите на същата улица. Зареждането на търговски обекти със стоки и извозването на освободения амбалаж по същата улица се извършва направо от превозното средство /без престояване на стоките по тротоарите и по уличното платно в часовете от 07.00 до 09.00 часа, от 14.00 до 16.00 часа и от 20.00 до 22.00 часа за летния период (от 1 април до 31 октомври) и от 07.00 до 09.00 часа, от 14.00 до 16.00 часа и след 18.00 часа за зимния период (1 ноември до 31 март)”.
2. Допълва Наредба № 2 за организация на движението на територията на Община Чепеларе, приета с Решение № 452, взето с Протокол № 31/ 27.04.2006 г. /Изм. и Доп. Р № 99/  31.03.2016 г./ както следва:
Към чл. 19, ал. 3, т. 3 се добавя: „за автомобили, зареждащи търговски обекти и средства за подслон или извършващи инкасова дейност в участъка по ал. 1, т. 1 – за интервала от време от 07.00 до 09.00 часа, от 14.00 до 16.00 часа и от 20.00 до 22.00 часа за летния период (от 1 април до 31 октомври) и от 07.00 до 09.00 часа, от 14.00 до 16.00 часа и след 18.00 часа за зимния период (от 1 ноември до 31 март)”.

-Общ брой на общинските съветници: 13

-Гласували: 12







                                     







ОБЩО “ЗА” 12
 ПРОТИВ    0

 ВЪЗДЪРЖАЛ СЕ   0







ПРЕДСЕДАТЕЛ НА ОБЩИНСКИ

СЕКРЕТАР: ……………



СЪВЕТ - Ч Е П Е Л А Р Е: ……………..


/АНАСТАСИЯ АСЕНОВСКА/
                         /РОСИЦА ЧЕРПОКОВА/
